b'\n_START_ARTICLE_\nCor Kee\n_START_SECTION_\nStudier\n_START_PARAGRAPH_\nHan studerte med Jan Zwart, med unntak av perioden 1917\xe2\x80\x931918 da han som elev p\xc3\xa5 konservatoriet i Amsterdam fulgte et kurs og hadde Jean-Baptiste de Pauw som sin hovedl\xc3\xa6rer p\xc3\xa5 orgel.\n_START_SECTION_\nKarri\xc3\xa8re\n_START_PARAGRAPH_\nCor Kee var i lang tid hovedl\xc3\xa6rer i orgel p\xc3\xa5 konservatoriet i Utrecht og fast dosent i improvisasjon p\xc3\xa5 det internasjonale sommerakademiet i Haarlem. I tillegg var han mye gjestel\xc3\xa6rer p\xc3\xa5 kurs i andre land. _NEWLINE_Fra 1922 til 1924 var han organist i Mennonitterkirken i Amsterdam. Deretter kom han til  Ronde Lutherse Kerk (Amsterdam) og fortsatte \xc3\xa5 spille i Oude Lutherse Kerk (Amsterdam) i Amsterdam.\n_START_SECTION_\nL\xc3\xa6rer\n_START_PARAGRAPH_\nHan fikk sv\xc3\xa6rt gode resultater av sine elever, flere av dem fikk f\xc3\xb8rstepriser i orgelkonkurransene i Haarlem og Bolsward. Av norske organister som studerte med Cor Kee kan nevnes S\xc3\xb8ren Gangfl\xc3\xb8t.\n_START_SECTION_\nKomponist\n_START_PARAGRAPH_\nKee gav ut tre bind med Salmer for orgel, det mer avant-gardistiske 50 salmebearbeidelser og verket Faser for orgel .'